SAAMUNƆ.
8.
Dauda lɛ̀. Dii wa Dii, n tↄ́ bↄna anduna gu píngia, n gakui bↄna gupuraaa musu. 
Ń dà nɛ́ fétenↄnɛ kↄ̃n nɛ́kpãntɛ̃nↄ aↄ̃ n sáabu kpá lɛ n ibɛɛnↄ kↄ̃n n zanguri gɛ̃ɛbommarinↄ yĩtɛ. 
Kɛ̀ ma n zĩi gwà musu, mↄvura kↄ̃n sↄsↄnɛ kɛ̀ ń pɛ̀pɛ gweenↄ, 
ma bè bↄ́n gbɛ̃ntee ũ kɛ̀ à yã ègↄ̃ dↄnguu? Bↄ́n à ũ kɛ̀ nɛɛ̀ làakari dↄa? 
N à kɛ̀ kɛ̃sãna malaikanↄzi féte, n à kà kín kↄ̃n gakuio kↄ̃n bɛ̀ɛo. 
Ń tò à kí blè pↄ́ kɛ̀ ń kɛ̀nↄa, ń tò pↄ́ sãnda píngi mì sìɛnɛ, 
sãanↄ kↄ̃n zùnↄ kↄ̃n nↄ̀bↄsɛ̃tɛnↄ píngi, 
bãanↄ kↄ̃n kpↄ̀nↄ kↄ̃n pↄ́ kɛ̀ kú ísiaannↄo. 
Dii wa Dii, n tↄ́ bↄna anduna guu píngi. 
