SAAMUNƆ.
20.
Dauda lɛ̀. Dii yã sínyo n nawɛ̃akɛgurↄ, Yakubu Luda n dãkpa. 
À dↄnlɛ zĩmma bↄna a kúkiia, à n ĩan ká bↄna zaa Zayↄn. 
À n sa'ona sí píngi, à dↄ n sa'opↄ kɛ̀ wè ká tɛ́n à tɛ́ kũnↄ yãn. 
À pↄ́ kɛ̀ n pↄↄ yezi kɛnnɛ, à tó ǹ pↄ́ kɛ̀ nɛ́ɛ pɛɛa le. 
Wé guda kɛ zĩ̀ kɛ̀ ń blè yã musu, wé tuuta logo kↄ̃n wa Luda tↄ́o. Dii wɛ́ɛkɛɛ kɛ̀ ń kɛ̀ sí píngi. 
Má dↄ̃ sa kɛ̀ Dii è kína kɛ̀ à à kà mì sí, è yã sío zaa a bɛɛ kɛ̀ kú adonan, è tó à zĩ̀ ble kↄ̃n a gã̀sã gbãaao. 
Gbɛ̃kenↄ è sↄ̃goronↄ náanɛ kɛ, gbɛ̃kenↄ è sↄ̃nↄ náanɛ kɛ, wapinↄ sↄ̃, Dii wa Ludan weè náanɛ kɛ. 
Aↄ̃é gɛ̃̀n sí wà lɛ́ɛ, wapinↄ sↄ̃ wégↄ̃ zɛna gíngin. 
Dii, ǹ tó kína zĩ̀ ble, tó wa n sisi, ǹ wewala. 
